เงินบาทเปิด 32.29/32
ธนาคารกรุงศรีอยุธยา รายงาน เงินบาทเปิด 32.29/32 จากการเมืองระอุ-นักลงทุนกลับไปถือครองดอลลาร์
23 เม.ย. 2553

ธนาคารกรุงศรีอยุธยา รายงาน เงินบาทเปิด 32.29/32 จากการเมืองระอุ-นักลงทุนกลับไปถือครองดอลลาร์
นักบริหารเงินธนาคารกรุงศรีอยุธยา กล่าวว่า เงินบาทเช้านี้เปิดตลาดที่ระดับ 32.29/32 บาท/ดอลลาณ์ อ่อนค่าจากเมื่อเย็นวานนี้ โดยล่าสุดเงินบาทมีการขึ้นไปทำ High ที่ 32.35 บาท/ดอลลาร์ 
"น่าจะมาจากการเมืองเป็นหลัก และคนกลับไปถือดอลลาร์กันอีกหลังจากมีข่าวไม่ดีทางยุโรปออกมา"
สำหรับเงินสกุลต่างประเทศที่สำคัญ ค่าเงินเยนเปิดตลาดที่ระดับ 93.53/55 เยน/ดอลลาร์ ส่วนค่าเงินยูโรเปิดตลาดที่ระดับ 1.3221/3224 ดอลลาร์/ยูโร 
ทั้งนี้ คาดว่าเงินบาทน่าจะมีทิศทางอ่อนค่าจากปัญหาความวุ่นวายที่เกิดขึ้นในบ้านเรา มองกรอบเงินบาท 32.30-32.45 บาท/ดอลลาร์
โดยปัจจัยสำคัญ ยังเป็นเรื่องการเมืองในประเทศ การซื้อดอลลาร์คืนของนักลงทุน โซนยุโรปมีข่าวไม่ค่อยดีออกมา และติดตามความเคลื่อนไหวของตลาดหุ้นไทย
นอกจากนั้น มีรายงานตัวเลขเศรษฐกิจของสหรัฐฯประจำสัปดาห์นี้ ได้แก่ วันศุกร์ มีกระทรวงพาณิชย์รายงานยอดขายบ้านใหม่เดือนมี.ค. และ กระทรวงพาณิชย์สหรัฐเปิดเผยยอดสั่งซื้อสินค้าคงทนเดือนมี.ค.